TÖRVÉNYEINK TÖRTÉNETE AZ AUSZTRIAI HÁZ ALATT. 333 
tartozzanak, birtokon kívül mindazáltal a vesztes fél perorvoslatokkal 
szabadon élhetvén. 
Az 5-ik ágazat, mely azt határozza: hogy a dézsmaperek ezután 
ne szentszékek, hanem azon vármegye előtt folyjanak, és itéltessenek, 
melyben a peres dézsmaszedés történik. 
A 6-ik ágazat, mely rendeli: hogy a törvényellenes parancsok ne 
teljesíttessenek, és az ország rendes bírái bírói parancsolatokon kívül 
másféléket ki ne adjanak. 
A 13-ik ágazat, mely a jobbágyoknak elbocsátásában történni 
szokott visszaélések miatt rendeli: hogy azon vármegyék , melyek jobbá- 
gyok elbocsátásának gyakorlatában vannak, abban ezután is maradjanak 
meg; melyek pedig azzal élni nem akarandnak, azoknak szabad legyen 
aziránt külön rendelkezést tenni. 
A 16-ik ágazat, melyben Révay Péter és Pálffy István főispánok 
koronaórzókké neveztetnek , és egyszersmind rendeltetik: hogy a sz. ko- 
rona minden ékszereivel az ország rendeinek jelenlétében ezen őrzóőknek 
a pozsonyi várban adassék át, s ott szekrényébe tétessék, és a szekrény a 
nádornak és három főpapnak és három bárónak pecsétével erősíttessék 
meg. Továbbá , hogy a koronaőrzők mindegyikének egyenlő legyen a vár- 
nak kapui, erősitései, és katonái fölötti hatalma. Végre, hogy szükség 
idejében az őrizetre szolgáló katonáknak számát a király és hazafiak elég- 
séges hazai őrsereg által nagyobbítsák meg, és hogy mind a korona óőrzé- 
sére mind a katonák fizetésére illő gond fordíttassék. 
A 183-ik ágazat, mely által határoztatik: hogy azon felvallások , 
melyek az ekkori zavarok alatt 1604-dik évtől kezdve eddiglen Bocskay 
fejedelem, vagy a királynak biztosai, avagy a felső vármegyéknek al- 
ispánai és szolgabirái előtt tétettek, teljes erővel bírjanak, mintha az 
ország rendes birái vagy hiteles helyei előtt tétettek volna. 
A 21-ik ágazat, mely rendeli: hogy a mely adományok a múlt öt 
év alatt az időknek viszontagságai miatt iktatással meg nem erősíittetheté- 
nek, érvényességöket tartsák meg, szükséges lévén még is az iktatást 
akár az adománynyal akár újonan nyert iktatóparancs mellett azon évi 
december 1-ső napjától számított egy év alatt kipótolni. 
Második törvénylevele az 1609-ik évi november 1-ső napján kezdett 
és jövő évi januáriusban végzett pozsonyi országgyűlésben hozatott és 77 
ágazatra terjed , melyek közéól: 
